b'\n_START_ARTICLE_\nSivaix\n_START_SECTION_\nGuerres\n_START_PARAGRAPH_\nDurant la guerra civil russa, el Sivaix va ser creuat per l\'Ex\xc3\xa8rcit Insurgent Revolucionari d\'Ucra\xc3\xafna (\xd0\xa0\xd0\xb5\xd0\xb2\xd0\xbe\xd0\xbb\xd1\x8e\xd1\x86\xd1\x96\xd0\xb9\xd0\xbd\xd0\xb0 \xd0\xbf\xd0\xbe\xd0\xb2\xd1\x81\xd1\x82\xd0\xb0\xd0\xbd\xd1\x81\xd1\x8c\xd0\xba\xd0\xb0 \xd0\xb0\xd1\x80\xd0\xbc\xd1\x96\xd1\x8f \xd0\xa3\xd0\xba\xd1\x80\xd0\xb0\xd1\x97\xd0\xbd\xd0\xb8), liderat per l\'anarquista N\xc3\xa8stor Makhn\xc3\xb2 (\xd0\x9d\xd0\xb5\xcc\x81\xd1\x81\xd1\x82\xd0\xbe\xd1\x80 \xd0\x9c\xd0\xb0\xd1\x85\xd0\xbd\xd0\xbe\xcc\x81), en aquell moment aliat de l\'Ex\xc3\xa8rcit Roig, per lluitar contra les tropes monarquistes del general Vr\xc3\xa0ngel ("els blancs") en un atac sorpresa. Va derrotar l\'ex\xc3\xa8rcit dels blancs, per\xc3\xb2 en tornar cap a la Ucra\xc3\xafna continental per l\'istme de Perekop, va ser tra\xc3\xaft pels rojos (Ex\xc3\xa8rcit Roig) i la majoria de l\'ex\xc3\xa8rcit makhnovi\xc3\xa0 va ser aniquil\xc2\xb7lat, tot i que el mateix Makhn\xc3\xb2 va poder escapar._NEWLINE_El Sivaix tamb\xc3\xa9 va ser l\'escenari de batalles durant la Segona Guerra Mundial.'